text: В Асеновград поставиха табели с призив към хората да се опазва околната среда — Novinata.bg
  Инициативата е на "БГ Бъди Активен".
  Община Асеновград и сдружение "БГ Бъди Активен" организираха съвместна акция във връзка с превенцията за опасването на околната среда. Поставени са 10 табели, финансирани изцяло от неправителствената организация. Същите са позиционирани в различни части на Асеновград. Табели има поставени в парка между ЖП гарата и булевард "България", в квартал "Запад" – срещу спирката преди детската площадка, на пътя за Асеновата крепост преди втората чешма, в парка с паметника на Христо Ботев, в градинките на улица "Свобода" и "Цар Освободител", в зелената площ край улица "Васил Левски", в Градския парк и в така наречения "кучешки" парк, както и пред НЧ "Родолюбие".
  Интересната инициатива цели да бъде привлечено вниманието на гражданите да пазят чиста и красива градската среда. Част от надписите на табелите гласят: "Боклукът няма сам да скочи в кошчето", "Не всички семена покълват", "Дребните камъчета преобръщат колата", "Каквото посееш, такова ще жънеш". Нарисувани са как се натрупват отпадъците и замърсяват околната среда, както и млади хора, които релаксират и се разхождат сред природата, но не забелязват замърсяванията около себе си.
  МК обяви конкурсна сесия по програма "Българските библиотеки – съвременни центрове на четене и информираност" 2021 г. →